Alistair Darling
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Storbritannias samtidshistorie
Alistair Darling er en britisk politiker (Labour) og jurist. Han har vært advokat i Skottland siden 1978.
Han var medlem av parlamentet fra en krets i Edinburgh 1987–2015, sosialminister 1998–2001, arbeidsminister 2001–2002, transportminister 2002–2006, minister for Skottland 2005–2006, handels- og industriminister 2006–2007 og finansminister i Storbritannia 2007–2010. Finansministerposten overtok han etter Gordon Brown da Brown ble statsminister. Alistair Darling var i 2014 leder for kampanjen for å bevare Skottland i unionen foran folkeavstemningen. I 2015 ble han baron og tok plass i Overhuset, hvor han trakk seg i 2020. Les mer i Store norske leksikon Storbritannia samtidshistorie